গুলিস্তানে সকাল থেকে ২ বাসে আগুন
রাজধানীর গুলিস্তানে আরও একটি বাসে আগুন দিয়েছে দুর্বৃত্তরা।
আজ মঙ্গলবার সকাল আনুমানিক সোয়া ১২টার দিকে হানিফ ফ্লাইওভারের নিচে পুলিশ বক্সের সামনে এই ঘটনা ঘটে।
এর আগে, সকাল ১০টার দিকে পাতাল মার্কেটের পাশে বাহন পরিবহনের একটি বাসে আগুন দেওয়া হয়।
ফায়ার সার্ভিস মিডিয়া সেলের ওয়্যার হাউস ইন্সপেক্টর আনোয়ারুল ইসলাম দ্য ডেইলি স্টারকে জানান, আগুন লাগার খবর পেয়ে ১২টা ২৫ মিনিটে সিদ্দিকবাজার ফায়ার স্টেশনের ২টি ইউনিট ঘটনাস্থলে পৌঁছে আগুন নেভায়।
এ ঘটনায় কেউ আহত হয়নি বলে জানান তিনি।
বিএনপির ডাকে দেশজুড়ে ৩৬ ঘণ্টার অবরোধ শুরু হয়েছে আজ। ১১তম দফার এই অবরোধ কাল বুধবার সন্ধ্যা ৬টায় শেষ হবে।

রাজধানীর গুলিস্তানে আরও একটি বাসে আগুন দিয়েছে দুর্বৃত্তরা।